laion/Wikipedia-Exotic huggingface dataset:
এরনা সুলবার্গ

আর্না সলবার্গ (নরওয়েজীয়: Erna Solberg; জন্ম: ২৪ ফেব্রুয়ারি, ১৯৬১) বার্গেন এলাকায় জন্মগ্রহণকারী নরওয়ের বর্তমান প্রধানমন্ত্রী ও বিশিষ্ট নারী রাজনীতিবিদ। ২০০৪ সাল থেকে নরওয়ের কনজারভেটিভ পার্টির নেতৃত্ব দিয়ে আসছেন। ২০১৩ সালের সংসদ নির্বাচনে মধ্য-ডানপন্থী জোট সংখ্যাগরিষ্ঠ আসন লাভ করে। এরফলে ১৪ অক্টোবর, ২০১৩ তারিখে তিনি নরওয়ের প্রধানমন্ত্রী হিসেবে ইয়েন স্টলটেনবার্গের স্থলাভিষিক্ত হন। নরওয়ের পশ্চিমাংশের বার্গেনে এরনা সুলবার্গ জন্মগ্রহণ করেন ও কালফারেত এলাকায় বড় হন। বাবা অ্যাসবর্ন সুলবার্গ বার্গেন স্পোরভেইয়ে পরামর্শক ছিলেন। মা ইঙ্গা ওয়েঞ্চি তরগারসেন একজন কর্মজীবি নারী। সুলবার্গের দুই বোন রয়েছে। বিদ্যালয়ে অধ্যয়নকালীন তিনি সক্রিয় ও গল্পপ্রিয় ছিলেন। ১৯৭৯ সালে উচ্চ বিদ্যালয়ের ছাত্রী অবস্থায় বিদ্যালয়ের ছাত্রী ইউনিয়নের পরিচালনা পরিষদে নির্বাচিত হন। একই সালে জ্যামাইকায় অর্থসাহায্যের জন্য জাতীয় পর্যায়ের দাতব্য সংস্থা অপারেশন ড্যাগসভার্কেরও নেতৃত্বে ছিলেন সুলবার্গ। ১৯৮৬ সালে বার্গেন বিশ্ববিদ্যালয় থেকে স্নাতক ডিগ্রী সম্পন্ন করেন। চূড়ান্ত বর্ষে থাকাকালীন কনজারভেটিভ পার্টির ছাত্রলীগের নেতৃত্ব দেন। ব্যক্তিগত জীবনে বিবাহিতা সুলবার্গ সিন্দ্রে ফিন্সের সাথে বিবাহবন্ধনে আবদ্ধ হন। তাদের সংসারে দুই সন্তান রয়েছে। ১৯৭৯ থেকে ১৯৮৩ সাল পর্যন্ত বার্গেন সিটি কাউন্সিলের প্রতিনিধি সদস্য হন। তারপর ১৯৮৭ থেকে ১৯৮৯ সাল মেয়াদকালে নির্বাহী পরিষদের প্রতিনিধি সদস্য হয়েছিলেন সুলবার্গ। ১৯৮৯ সালে হর্দাল্যান্ড এলাকা থেকে প্রথমবারের মতো নরওয়ের সংসদ স্টর্টিংয়ের সংসদ সদস্য নির্বাচিত হন। এরপর থেকে আরও পাঁচবার সংসদ সদস্য হিসেবে নির্বাচিত হয়ে দায়িত্ব পালন করছেন। এছাড়াও ১৯৯৪ থেকে ১৯৯৮ সাল পর্যন্ত জাতীয় কনজারভেটিভ ওম্যান’স অ্যাসোসিয়েশনের দলনেত্রী ভূমিকায় অবতীর্ণ হয়েছেন তিনি। ২০০১ থেকে ২০০৫ সালের মধ্যে তৎকালীন প্রধানমন্ত্রী জেল ম্যাগনে বন্দেভিকের দ্বিতীয় মন্ত্রীপরিষদে স্থানীয় সরকার ও আঞ্চলিক উন্নয়ন মন্ত্রী ছিলেন সুলবার্গ। মন্ত্রণালয়ের নীতি-নির্ধারণে তার শক্ত ভূমিকার জন্য সংবাদ মাধ্যমে জার্ন-আর্না (লৌহমানবী এরনা) নামে পরিচিতি পান। ২০০২ থেকে ২০০৪ সাল মেয়াদে তিনি কনজারভেটিভ পার্টির উপ-নেতা মনোনীত হন। দলের নেতৃত্ব পান ২০০৪ সালে। ৯ সেপ্টেম্বর, ২০১৩ তারিখে অনুষ্ঠিত সংসদ নির্বাচনে বিজয়ের মাধ্যমে প্রধানমন্ত্রী হবার সম্ভাব্য সুযোগ পান। প্রধানমন্ত্রী হিসেবে শপথ নেয়ার পর তিনি হলেন গ্রো হার্লেম ব্রুন্দতল্যান্ডের পর নরওয়ের দ্বিতীয় নারী প্রধানমন্ত্রী। Eivind Fondenes and Aslak Eriksrud: Partifellene syntes ikke Erna Solberg var blå nok ওয়েব্যাক মেশিনে আর্কাইভকৃত ৩০ জুন ২০০৯ তারিখে TV2, retrieved 2 April, 2013 (নরওয়েজীয়) After softening, 'Iron Erna' Solberg set to become Norway's PM Morken, Johannes (৮ মে ২০০৯)। "Erna Solberg varsler tøffere integrering" (Norwegian ভাষায়)। Vårt Land। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে এরনা সুলবার্গ সংক্রান্ত মিডিয়া রয়েছে। "Erna Solber prevented Vanunu's asylum" "Vanunu - Hope that Norway will give me asylum" "Vanunu's friends furious - politicians mute" টেমপ্লেট:Stortinget 2001-2005 টেমপ্লেট:Stortinget 2005-2009 টেমপ্লেট:BondevikII টেমপ্লেট:Stortinget 2009-2013
আউগুস্ট ভিলহেল্ম ফন শ্লেগেল

আউগুস্ট ভিলহেল্ম ফন শ্লেগেল (৮ সেপ্টেম্বর, ১৭৬৭ – ১২ মে, ১৮৪৫) জার্মান কবি, অনুবাদক ও সমালোচক। তিনি উইলিয়াম শেকসপিয়ারের রচনাগুলো অনুবাদ করেন, এবং এতে শেকসপিয়রের কাজগুলো জার্মান ধ্রুপদে পরিণত হয়। এছাড়া তিনি ইউরোপ মহাদেশের প্রথম সংস্কৃত ভাষার অধ্যাপক এবং ভগবত গীতার প্রথম অনুবাদক। আউগুস্ট ভিলহেল্ম ১৭৬৭ সালের ৮ই সেপ্টেম্বর হানোফারে জন্মগ্রহণ করেন। ১৮১২ সালের পর তার নামের সাথে ফন শ্লেগেল যুক্ত হয়। তার পিতা ইয়োহান আডলফ শ্লেগেল ছিলেন একজন লুথেরান পুরোহিত। আউগুস্ট হানোফার জিমনেসিয়ামে পড়াশুনা করেন এবং পরে গ্যটিঙেন বিশ্ববিদ্যালয় থেকে ডিগ্রি অর্জন করেন। Brian Leiter, Michael Rosen (eds.), The Oxford Handbook of Continental Philosophy, Oxford University Press, 2007, p. 175. Eugenio Coșeriu, "Zu Hegels Semantik," Kwartalnik neofilologiczny, 24 (1977), p. 185 n. 8. Chisholm 1911। গুটেনবের্গ প্রকল্পে August Wilhelm von Schlegel-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে আউগুস্ট ভিলহেল্ম ফন শ্লেগেল কর্তৃক কাজ বা সম্পর্কে তথ্য  This article incorporates text from a publication now in the পাবলিক ডোমেইন: Gilman, D. C.; Thurston, H. T.; Moore, F., সম্পাদকগণ (১৯০৫)। "Schlegel, August Wilhelm von"। নিউ ইন্টারন্যাশনাল এনসাইক্লোপিডিয়া (1st সংস্করণ)। নিউইয়র্ক: Dodd, Mead। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Schlegel, August Wilhelm von"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  This article incorporates text from a publication now in the public domain: রিনেস, জর্জ এডুইন, সম্পাদক (১৯২০)। "Schlegel, August Wilhelm von"। এনসাইক্লোপিডিয়া আমেরিকানা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Franz Muncker (1890) (জার্মানে))। "Schlegel, August Wilhelm"। সাধারণ জার্মান জীবনী (এডিবি)। 31। লাইপ্‌ৎসিশ: ডাঙ্কার ও হামব্লোট। pp. 354{{ #if:368 |–368}।
প্যারালিম্পিক গেমস

প্যারালিম্পিক গেমস হল আংশিক বা সম্পূর্ণ বিকলাঙ্গদের একটি আন্তর্জাতিক বহু-ক্রীড়া প্রতিযোগিতা। শ্রবণশক্তি, দৃষ্টিশক্তি, মানসিক দক্ষতা মোটকথা পঞ্চইন্দ্রিয়ের যেকোন এক বা একাধিক বিকল ইন্দ্রিয় বা বিকলাঙ্গ, প্রতিবন্ধী ক্রীড়াবিদরাই এই ক্রীড়া অনুষ্ঠানে অংশগ্রহণ করে থাকে। এই গেমসের দুই ধরনের প্রকরণ অনুষ্ঠিত হয়ে থাকে। সেগুলো যথাক্রমে গ্রীষ্মকালীন প্যারালিম্পিক গেমস ও শীতকালীন প্যারালিম্পিক গেমস। এই গেমসগুলি ১৯৮৮ সালের সিউল অলিম্পিকের পর থেকে অলিম্পিকের সমান্তরালে অনুষ্ঠিত হয়ে আসছে। সব ধরনের প্যারালিম্পিক গেমস আন্তর্জাতিক প্যারালিম্পিক কমিটির তত্ত্বাবধানে অনুষ্ঠিত হয়। দ্বিতীয় বিশ্বযুদ্ধে আহত ও পঙ্গু ব্রিটিশ সৈন্যদের একটি ছোট মিলনমেলা থেকে বিংশ শতকে এসে এই প্যারালিম্পিক গেমস একটি বৃহৎ পরিসরের আন্তর্জাতিক ক্রীড়া অনুষ্ঠানে পরিণত হয়েছে। এই গেমসের অন্যতম উদ্দেশ্য হল বিকলাঙ্গ ক্রীড়াবিদদের ও সুস্থ ও সাবলীল ক্রীড়াবিদদের মধ্যকার ব্যবধান ঘুচে দিয়ে তাদেরকে সুস্থদের মতই আন্তর্জাতিক পরিমণ্ডলে ক্রীড়া প্রতিযোগীতার সমান সুযোগ প্রদান করা। অফিসিয়াল ওয়েবসাইট Keeping the momentum of the Paralympics ওয়েব্যাক মেশিনে আর্কাইভকৃত ৪ মার্চ ২০১৬ তারিখে Paralympic Sport TV, web-TV channel of the International Paralympic Committee (IPC) Paralympic Games – Facts and figures টেমপ্লেট:গ্রীষ্মকালীন প্যারালিম্পিক গেমসের স্বাগতিক শহর টেমপ্লেট:শীতকালীন প্যারালিম্পিক গেমসের স্বাগতিক শহর
বোকা জুনিয়র্স

ক্লাব আতলেতিকো বোকা জুনিয়র্স একটি আর্জেন্টিনীয় ক্লাব যা বুয়েনোস আইরেসের নিকটবর্তী লা বোকায় অবস্থিত। ক্লাবে বিভিন্ন ধরনের কার্যক্রম চালু থাকলেও বোকা জুনিয়র্স মূলত তাদের ফুটবল দলের কারণেই অধিক পরিচিত যা বর্তমানে আর্জেন্টিনীয় প্রিমেরা দিবিসিওন খেলে। বোকা জুনিয়র্স আর্জেন্টিনা এবং বিশ্বের সবচেয়ে সফল ফুটবল দলগুলোর অন্যতম, যা এখন পর্যন্ত ৫০টি দাপ্তরিক শিরোপা জিতেছে। সর্বশেষ তারা জিতে ২০১১ কোপা আর্জেন্টিনা শিরোপা। বোকা জুনিয়র্সের ঘরোয়া শিরোপাগুলোর মধ্যে রয়েছে ২৪টি প্রিমেরা দিভিশন শিরোপা, দুইটি কোপা আর্জেন্টিনা, দুইটি কোপা দি কম্পেতেনসিয়া জকি ক্লাব, ৫টি কোপা ড. কার্লোস ইবারগুরেন এবং একটি কোপা এস্তিমুলো (এএএফ)। আন্তর্জাতিক ক্ষেত্রে তারা ১৮টি শিরোপা জিতেছে, যা এ.সি. মিলানের সাথে যৌথভাবে একটি রেকর্ড। অবশ্য, বোকা জুনিয়র্স অপেশাদার ক্লাব থাকাকালেও দুইটি আন্তর্জাতিক শিরোপা জিতে। ১৯১৯ সালে টাই কাপ এবং ১৯২০ সালে কোপা দি অনর কুসেনিয়ের। প্রতিযোগিতা দুইটি শুরু হয় কনমেবল প্রতিষ্ঠার পূর্বে। বোকা জুনিয়র্সের আন্তর্জাতিক শিরোপা গুলোর মধ্যে রয়েছে ৬টি কোপা লিবের্তাদোরেস, ৪টি রিকোপা সাউদামেরিকানা, ৩টি ইন্টারকন্টিনেন্টাল কাপ ২টি কোপা সাউদামেরিকানা, ১টি কোপা অরো, ১টি সুপারকোপা সাউদামেরিকানা, ১টি সুপারকোপা মাস্টার্স, ১টি টাই কাপ এবং একটি কোপা দি অনর কুসেনিয়ের। "Boca And Milan Rule The World In Trophies"। Goal.com। ২৮ আগস্ট ২০০৮। সংগ্রহের তারিখ ৫ মে ২০১৪।  "1919 Tie Cup at RSSSF"। RSSSF। সংগ্রহের তারিখ ১৬ সেপ্টেম্বর ২০১৩।  "Copa de Honor Cousenier overview at RSSSF"। RSSSF। সংগ্রহের তারিখ ১৬ সেপ্টেম্বর ২০১৩।  "RSSSF Copa Libertadores"। RSSSF। ১৮ অক্টোবর ২০১২। সংগ্রহের তারিখ ১৬ সেপ্টেম্বর ২০১৩।  "RSSSF Copa Intercontinental"। RSSSF। ৩০ মার্চ ২০০৫। সংগ্রহের তারিখ ১৬ সেপ্টেম্বর ২০১৩।  ফুটবল প্রবেশদ্বার
চতুর্থ জাতীয় সংসদ নির্বাচন, ১৯৮৮

চতুর্থ জাতীয় সংসদ নির্বাচন ১৯৮৮ বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, ন্যাপ (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল। কিছু তথ্য মোট ভোটর - ৪,৯৮,৬৩,৮২৯ পুরুষ - ২,৬৩,৭৯,৯৪৪ মহিলা - ২,৩৪,৮৩,৮৮৫ Nohlen, D, Grotz, F & Hartmann, C (2001) Elections in Asia: A data handbook, Volume I, p536 ISBN 019924958 "বাংলাদেশ নির্বাচন কমিশন"। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৩।
তৃতীয় জাতীয় সংসদ নির্বাচন, ১৯৮৬

তৃতীয় জাতীয় সংসদ নির্বাচন ১৯৮৬, বাংলাদেশে ৭ই মে ১৯৮৬ সালে অনুষ্ঠিত হয়। নির্বাচনে মোট ১,৫২৭ জন প্রার্থী অংশগ্রহণ করে। নির্বাচনে জাতীয় পার্টি ৩০০টি আসনের মধ্যে ১৫৩টি আসনে জয় লাভ করে। মোট ভোটারের ৬১.১% ভোট সংগৃহীত হয়েছিল। পূর্বের নির্বাচনের বিজয়ী বিএনপি এই নির্বাচনটি বর্জন করেছিল কারণ তারা এরশাদের সামরিক সরকারের অধীনে কোনো নির্বাচনে অংশগ্রহণের পক্ষে ছিল না। তারা এটিকে অবৈধ ও অসাংবিধানিক মনে করত এবং এরশাদ সরকারের অধীনে নির্বাচনে অংশগ্রহণ করা মানে তার শাসনকে বৈধতা দেওয়া হিসেবে আখ্যায়িত করে। কিছু তথ্য মোট ভোট কেন্দ্র - ২৩,২৭৯ মোট ভোটার - ৪,৭৮,৭৬,৯৭৯ পুরুষ - ২,৫২,২৪,৩৮৫ মহিলা - ২,২৬,৫২,৫৯৪ তৃতীয় জাতীয় সংসদ সদস্যদের তালিকা Bangladesh ওয়েব্যাক মেশিনে আর্কাইভকৃত ৫ মার্চ ২০১৬ তারিখে Inter-Parliamentary Union Nohlen, D, Grotz, F & Hartmann, C (2001) Elections in Asia: A data handbook, Volume I, p536 ISBN 019924958 প্রতিবেদক, নিজস্ব (২০১৭-০৮-০২)। "বিএনপির নির্বাচন বর্জন কি রাজনৈতিক আত্মহত্যা ছিল?"। Prothomalo। সংগ্রহের তারিখ ২০২৪-০৮-৩০।  "এক নজরে ১১টি সংসদ নির্বাচন"। Bangla Tribune। ২০২৪-০১-২০ তারিখে মূল থেকে আর্কাইভ করা। সংগ্রহের তারিখ ২০২৪-০৮-৩০।  "৮৬-এর নির্বাচনে আসনের ভাগ চেয়েছিল বিএনপি"। ২৬ ফেব্রুয়ারি ২০১৬। সংগ্রহের তারিখ ৩০ আগস্ট ২০২৪।  "বাংলাদেশ নির্বাচন কমিশন"। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৩।
আলফ্রেড মার্শাল

আলফ্রেড মার্শাল তার উনবিংশ শতাব্দীর প্রভাবশালী অর্থনিতীবিদ। তার বই ১৮৯০ সালে প্রকাশিত প্রিন্সিপলস অফ ইকোনমিক্স (১৮৯০) বহু বছর ধরে ইংল্যান্ডের অর্থনীতি শিক্ষার্থীদের পাঠ্যপুস্তক হিসেবে ব্যবহৃত হয়েছে। তিনি চাহিদা ও যোগান, প্রান্তিক উপযোগ এবং উৎপাদন ব্যয় হিসাবশাস্ত্রের ধারণার জন্ম দিয়েছিলেন। তাকে আধুনিক অর্থশাস্ত্রের অন্যতম জনক হিসেবে বিবেচনা করা হয়। মার্শাল ১৮৪২ সালের ২৬ জুলাই ইংল্যান্ডের ক্ল্যাম্পহামে জন্মগ্রহণ করেন। তার বাবা পেশায় ছিলেন একজন ক্যাশিয়ার এবং ব্যক্তিজীবনে একজন নিবেদিতপ্রাণ ধর্মপ্রচারক। বাল্যকালে তাকে ক্ল্যাম্পহামে মার্চেন্ট টেইলর স্কুলে ভর্তি করা হয় এবং পরবর্তীকালে সেন্ট জোন্স কলেজে স্থানান্তরিত হন যেখানে তার প্রথম গণিত ও গাণিতিক বিষয়বস্তুর প্রতি আগ্রহ প্রকাশ প্রায়। সেখানেই তিনি গণিতে প্রথম শ্রেণীতে দ্বিতীয় হন। আলফ্রেড মার্শাল কিছুকাল মানসিক অসুস্থতায় ভোগেন যার ফলে তিনি পদার্থবিদ্যার পাঠ ছেড়ে দিয়ে দর্শন ক্লাসে যোগ দেন। দর্শনে তার মূল আকর্ষণের বিষয়বস্তু ছিল অধিবিদ্যা। দর্শনের এই জ্ঞান তাকে অর্থনীতির সকল তত্ত্বের চিন্তার পেছনে সবচেয়ে বেশি সাহায্য করেছে। পড়াশুনা শেষ করে তিনি অর্থনৈতিক বিভিন্ন যুক্তি ও তত্ত্ব নিয়ে গবেষণা শুরু করেন। ১৮৬৫ সালে মার্শাল ক্যামব্রিজের সেন্ট জন’স কলেজের ‘ফেলো’ নির্বাচিত হন। সেখানে তিনি প্রথমে প্রভাষক এবং পরবর্তীতে রাজনৈতিক অর্থনীতির অধ্যাপক হিসেবে কাজ করেন। আলফ্রেড মার্শাল ১৮৮১ সালে তার বই প্রিন্সিপলস্‌ অফ ইকোনমিক্স লেখা শুরু করেন। এর প্রথম সংস্করণ বের হয় ১৮৯০ সালে এবং প্রথম সংস্করণ থেকেই বইটি তাকে দেশের শীর্ষস্থানীয় অর্থনীতিবিদে পরিণত করে। প্রথম সংস্করণে ৭৫০ পৃষ্ঠা থেকে শুরু করে অষ্টম সংস্করণে ৮৭০ পৃষ্ঠার একটি পূর্ণাঙ্গ বই আকারে ইংরেজি ভাষাভাষী দেশের মানুষের কাছে জনপ্রিয়তা পায়। আলফ্রেড মার্শাল এই বইয়েই সর্বপ্রথম চাহিদা ও সরবরাহ রেখার ধারণা দেন। ১৮৭৯-দ্য ইকোনমিক্স অব ইন্ডাস্ট্রিজ ১৮৭৯-দ্য পিওর থিওরি অব ট্রেড: দ্য পিওর থিওরি অব ডোমেস্টিক ভ্যালু ১৮৯০-প্রিন্সিপলস অব ইকোনোমিক্স ১৯১৯-ইন্ডাস্ট্রি এন্ড ট্রেড Marshall, Alfred in Venn, J. & J. A., Alumni Cantabrigienses, Cambridge University Press, 10 vols, 1922–1958. McWilliams Tullberg, Rita (মে ২০০৮)। "Alfred Marshall (1842–1924)"। Oxford Dictionary of National Biography, OUP। ডিওআই:10.1093/ref:odnb/34893। সংগ্রহের তারিখ ২০০৮-০৪-২৫।  Alfred Marshall (1842–1924)। The Concise Encyclopedia of Economics। Library of Economics and Liberty (2nd সংস্করণ)। Liberty Fund। ২০০৮।  Principles of Economics, by Alfred Marshall, at the Library of Economics and Liberty. Principles of Economics, free audio downloads from Librivox. Principles of economics by Alfred Marshall at the marxists.org. Links to Principles, Industry and Trade, chapters on the pure theory of international trade and domestic value, and article "On Rent" and reviews by Edgeworth, Pigou, and Wagner. Money, Credit and Commerce, 1923. Amazon.com link to analytical Table of Contents, pp. 7–24.
দ্রাস

দ্রাস ভারতের কেন্দ্রশাসিত অঞ্চল লাদাখের কার্গিল জেলার অন্তর্গত একটি শহর। এই শহরকে লাদাখের প্রবেশদ্বার বলা হয়। দ্রাস শহর ৩৪°২৫′৪১″ উত্তর ৭৫°৪৫′০৪″ পূর্ব﻿ / ﻿৩৪.৪২৮১৫২° উত্তর ৭৫.৭৫১১৮° পূর্ব﻿ / 34.428152; 75.75118 স্থানাঙ্কে অবস্থিত। এই শহরের গড় উচ্চতা ৩,২৮০ মিটার বা ১০,৭৬৪ ফুট। এই শহর কার্গিল শহর থেকে ৫৬ কিলোমিটার দূরে শ্রীনগর ও লেহ শহরের সংযোগরক্ষাকারী ১ডি নং জাতীয় সড়কের ওপর দ্রাস উপত্যকার মাঝে অবস্থিত। গিলগিটের বেশিরভাগ মানুষের মতো দ্রাসের মানুষ মধ্য এশিয়া থেকে লাদাখে আগত দর্দ জাতির। তাঁরা শিনা ভাষায় কথা বলে থাকেন। এই শহরে বেশিরভাগ মানুষ ইসলাম ধর্মাবলম্বী এবং বাকিরা বৌদ্ধ ধর্মাবলম্বী। ২০১১ খ্রিষ্টাব্দের জনগণনা অনুযায়ী দ্রাসের মোট জনসংখ্যা ১,২০১। এদের মধ্যে ৬৪% পুরুষ ও ৩৬% স্ত্রী। দ্রাস শহরে অক্টোবর থেকে মের মধ্যভাগ পর্যন্ত প্রচন্ড কষ্টদায়ক শীতকাল অবস্থান করে। শীতে গড় সর্বনিম্ন তাপমাত্রা -২২° সেন্টিগ্রেড। জুন মাস থেকে সেপ্টেম্বরের শুরু পর্যন্ত দ্রাসে গ্রীষ্মকাল অবস্থান করে। এই সময় গড় তাপমাত্রা ১৫° সেন্টিগ্রেডের কাছাকাছি এবং বৃষ্টিপাত হয় না বললেই চলে। ডিসেম্বর থেকে মে মাসে পর্যন্ত প্রায় ৩৬০ মিলিমিটার বা ১৪ ইঞ্চি তুষারপাত হয়। ১৯৯৯ খ্রিষ্টাব্দের ১০ই মের মধ্যে পাকিস্তানি হানাদারেরা দ্রাসের মার্পো গিরিবর্ত্ম ও তার সংলগ্ন শৈলশিরাগুলিতে ঘাঁটি তৈরী করে দ্রাস ও তাঁর নিকটবর্তী অঞ্চলগুলি অধিকার করে নেয়। কার্গিল যুদ্ধ শুরু হলে ঐ বছরের ১৩ই জুন ভারতীয় সেনাবাহিনী দ্রাসের নিকটবর্তী টোলোলিং এবং ৫ই জুলাই সমস্ত দ্রাস অঞ্চল পাকিস্তানের দখল থেকে মুক্ত করে। "Page on Dras from"। ladakh-kashmir.com। সংগ্রহের তারিখ ২০১২-০৬-১৫। [স্থায়ীভাবে অকার্যকর সংযোগ] "Falling Rain Genomics, Inc - Dras"। Fallingrain.com। সংগ্রহের তারিখ ২০১২-০৬-১৫।  "Page 4. Rambirpur (Drass)"। Censusindia.gov.in। সংগ্রহের তারিখ ২০১২-০৬-১৫।  Managing Armed Conflicts in the 21st Century By Adekeye Adebajo, Chandra Lekha Sriram Published by Routledge pp192,193 Swami, Praveen (২০০৪-০৬-৩০)। "Commander ordered capture of Point 5353 in Kargil war"। The Hindu। Chennai, India। ২০০৪-০৯-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৫-২০।  The State at War in South Asia By Pradeep Barua Published by U of Nebraska Press Page 261
কালো-পিঠ চেরালেজি

কালো-পিঠ চেরালেজি (বৈজ্ঞানিক নাম:Enicurus immaculatus) Muscicapidae পরিবারের পাখি। বাংলাদেশ, ভারত, নেপাল, ভুটান, থাইল্যান্ড, মায়ানমারে এদের দেখা মেলে। কালো-পিঠ চেরালেজির আকার ২৫ সেন্টিমিটারের মত। মাথার তালু, ঘাড়, চিবুক, পিঠ কালো রঙের। কালো পিঠটার মাঝখান বরাবর ডানার ওপরে আড়াআড়িভাবে একটা চওড়া সাদা টান আছে যেটি নেমে গেছে লেজের গোড়া পর্যন্ত। গলা কালো, বুক ও পেট তুলোট সাদা। কপালের সাদা রং চোখের উপরিভাগ পর্যন্ত বিস্তৃত। লেজের আগা সাদা। লম্বাটে কালো লেজের ওপরে আড়াআড়িভাবে তিনটি সাদা রেখা টানা। লেজের ওপরে সাদা তিনটি টান তখন আলাদাভাবে দেখা যায়। ঠোঁট কালো ও পা গোলাপি। কালো-পিঠ চেরালেজি দেখা যায় টিলা-পাহাড়ি বনের জলাশয় ঝিরি-ছড়া-ঝরনার আশপাশে। এরা বেশ নিচু দিয়ে ওড়ে। এদের কণ্ঠ মোলায়েম। পাহাড়ের গায়ের পাথরের খাঁজে বা খোঁদলে অথবা তলায় এরা বাসা বানায় শেওলা ও নরম শুকনো ঘাস দিয়ে। ডিম পাড়ে দু-তিনটি। কালো-পিঠ চেরালেজির খাদ্য মূলত ক্ষুদ্রাতিক্ষুদ্র জলজ পোকামাকড়। কালো-পিঠ চেরালেজি অতি চঞ্চল ও দুরন্ত পাখি। BirdLife International (২০১২)। "Enicurus immaculatus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কালো-পিঠ চেরালেজি[স্থায়ীভাবে অকার্যকর সংযোগ], শরীফ খান , দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ১৭, ২০১৩ খ্রিস্টাব্দ। পাখি প্রবেশদ্বার
ইয়াকপ গ্রিম

ইয়াকপ গ্রিম (জার্মান: Jacob Grimm) (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে গ্রিমের রীতির জন্য প্রসিদ্ধ। তার ভাই ভিলহেল্ম গ্রিম গ্রিম ভাতৃদ্বয়ের একজন এবং গ্রিম ভাইদের রূপকথার সহ-লেখক। ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তার পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তার ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তার ছোট ভাইও একই বিশ্ববিদ্যালয়ে ভর্তি হন। ১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তার বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতিমধ্যে তার ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তার সহকারী হিসেবে নিয়োগ লাভ করেন। ইয়াকপ গটিঙেন সেভেন নামে পরিচিত অন্যান্য পণ্ডিতদের সাথে যোগ দেন। তারা সম্মিলিতভাবে হানোভার রাজ্যের সংবিধান রদকরণে বিরুদ্ধে স্বাক্ষর করেন। ফলে তিনি ১৮৩৭ সালে তার অধ্যাপনা হারান এবং হানোভার রাজ্য থেকে বিতাড়িত হন। সে এবং তার ভাই কাসেলে ফিরে যান। তারা প্রুশিয়ার রাজার নিমন্ত্রণে বার্লিনে যাওয়ার পূর্বে ১৮৪০ সাল পর্যন্ত কাসেলেই থাকেন। সেখানে তারা দুজনেই অধ্যাপক এবং একাডেমি অফ সায়েন্সেসের নির্বাচিত সদস্য হিসেবে নিয়োগ লাভ করেন। পরবর্তীতে তিনি আমেরিকান একাডেমি অফ আর্টস অ্যান্ড সায়েন্সেস এর পররাষ্ট্র সম্মাননা সদস্য হিসেবেও নির্বাচিত হন। Deutsche National Bibliothek। Neue Deutsche Biographie. Deutsche National Bibliothek, Neue Deutsche Biographie, Deutsches Biographisches Archiv and The National Union Catalog Pre-1956 Imprints. Author Bio for Grimm, Jacob Ludwig Carl and Author Bio for Grimm, Wilhelm Carl, Fadedpage.com। "Book of Members, 1780–2010: Chapter G" (PDF). American Academy of Arts and Sciences। টেমপ্লেট:গ্রিম ভাতৃদ্বয় টেমপ্লেট:জার্মান সাহিত্য
৫৬৬৮ ফুকো

৫৬৬৮ ফুকো (১৯৮৪ এফইউ) গ্রহাণু বেল্টের একটি গ্রহাণু। এই গ্রহাণুটি ১৯৮৪ খ্রিষ্টাব্দের ২২শে মার্চ ক্লেট পর্বতে অবস্থিত মানমন্দিরে আন্তোনিন মার্কোস আবিষ্কার করেন। ফরাসী পদার্থবিদ ‎জাঁ বার্নার্ড লিওঁ ফুকোর নামে এই গ্রহাণুর নাম রাখা হয়। Schmadel, Lutz D.; International Astronomical Union (২০০৩)। Dictionary of minor planet names। Berlin; New York: Springer-Verlag। পৃষ্ঠা 480। আইএসবিএন 978-3-540-00238-3। সংগ্রহের তারিখ ৯ সেপ্টেম্বর ২০১১।  JPL Small-Body Database Browser on 5668 Foucault
বাংলাদেশ ছাত্র ফেডারেশন

বাংলাদেশ ছাত্র ফেডারেশন বাংলাদেশের একটি ছাত্র সংগঠন যা ১৯৮৫ সালের ১০ই জানুয়ারি গঠিত হয়। মূলত এরশাদ বিরোধী আন্দোলনের মধ্যদিয়ে ছাত্র সংগঠনটির আবির্ভাব ঘটে। সংগঠনটির তৎকালীন সভাপতি ফয়জুল হাকিম স্বৈরাচার বিরোধী আন্দোলনের অন্যতম একজন নেতা ছিলেন। দলটি স্বৈরাচার বিরোধী আন্দোলন, গোলাম আজমের বিচারের দাবীতে গড়ে ওঠা ৯২'এর আন্দোলন, জাহাঙ্গীরনগর ও ঢাকা বিশ্ববিদ্যালয়ের 'ধর্ষণ বিরোধী আন্দোলন', ঢাকা বিশ্ববিদ্যালয়ের সামসুননাহার হলে পুলিশী নির্যাতনের বিরুদ্ধে আন্দোলন, ওসমানী উদ্যানের গাছ রক্ষা আন্দোলন, ফুলবাড়ির 'কয়লা খনি' আন্দোলন, টিপাইমুখ বাধ বিরোধী আন্দোলন, ২০-২২ আগষ্টের ছাত্র আন্দোলন, রামপাল তাপবিদ্যুৎ কেন্দ্র বাতিলের আন্দোলন, 'টিকফা' চুক্তির বিরুদ্ধে আন্দোলনসহ বিভিন্ন আন্দোলনে অংশ নেয়। ২০২২ সালের ৩০ ও ৩১ মার্চ ১৩ তম কেন্দ্রীয় কাউন্সিলের মাধ্যমে মশিউর রহমান খান রিচার্ডকে সভাপতি, সাদিক রেজাকে সহ-সভাপতি ও সৈকত আরিফকে সাধারণ সম্পাদক, ইলিয়াস জামান ও ফাতেমা রহমান বিথীকে সহ-সাধারণ সম্পাদক করে বাংলাদেশ ছাত্র ফেডারেশনের ২৩ সদস্য বিশিষ্ট কেন্দ্রীয় নির্বাহী কমিটি গঠিত হয়। সংগঠনটির মূল প্রতিপাদ্য হচ্ছে 'শিক্ষা, সাম্য, সংগ্রাম, প্রগতির'। বাংলাদেশে মাতৃভাষায় এক ধারায় বিজ্ঞানভিত্তিক শিক্ষা ব্যাবস্থার দাবি জানিয়ে আসছে ছাত্র ফেডারেশন। জাতীয় পুনর্গঠনের লক্ষ্যে গণতান্ত্রিক শিক্ষাব্যবস্থা এবং সবার জন্য ঘুষ-তদবির ও দুর্নীতিমুক্ত চাকরির দাবিতে ঐক্যবদ্ধ হওয়া ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার আহ্বানে ৩০ ও ৩১ মার্চ ২০২২, দুই দিনব্যাপী ছাত্র ফেডারেশনের ১৩তম কেন্দ্রীয় সম্মেলন হয়। "প্রতিষ্ঠাবার্ষিকী উপলক্ষে ছাত্র ফেডারেশনের মিছিল-সমাবেশ"। banglanews24.com। ১১ জানুয়ারি ২০১৬।  "ছাত্র ফেডারেশনের নেতা-কর্মীদের ওপর হামলা, আহত ৭"। প্রথম আলো। ২৬ ডিসেম্বর ২০১৮।  "ছাত্র ফেডারেশনের নতুন কমিটি, নেতৃত্বে মোস্তফা-সুজন"। banglanews24.com।
রাম কোটা

রাম কোটা বা বড় কাঠবিড়ালি (বৈজ্ঞানিক নাম: Ratufa bicolor) যা বৃহৎ কাঠবিড়ালি নামেও পরিচিত Sciuridae পরিবারভুক্ত এক ধরনের স্তন্যপ্রায়ী প্রাণী। এদের সম্পর্কে খুব বেশি কিছু জানা যায়না। আবদ্ধাবস্থায় ১৯ বছর পর্যন্ত বাঁচতে পারে। বিশ্বে এরা প্রায় বিপদগ্রস্ত বলে বিবেচিত। পুরো বিশ্বেই দিনে দিনে এদের সংখ্যা কমে আসছে। রাম কোটা লম্বায় এক মিটারের বেশি হতে পারে। মাথা-দেহ ৪২ সেন্টিমিটার ও লেজ ৬০ সেন্টিমিটার হতে পারে। ওজন প্রায় দুই কেজির মত। দেহের ওপরটা গাঢ় বাদামি থেকে কালো রঙের। গাল, গলা, বুক-পেট ও চার হাত-পায়ের ভেতরের দিকটা হালকা হলুদ বা সাদা রঙের। লম্বা লেজ কালো ও ঝোপালো। কান দুটো বেশ বড় ও কালো। কানে গোছার মতো চুল থাকে। রাম কোটার খাদ্য তালিকায় আছে বিভিন্ন ধরনের ফল, পাতা, অঙ্কুর ও গাছের ছাল। ফলের বীজ ছড়িয়ে বংশবৃদ্ধিতে সাহায্য করে। রাম কোটা বৃক্ষবাসী প্রাণী। তাই সহজে মাটিতে নামে না। লাজুক এবং ভীতু ধরনের। দিনের বেলা সক্রিয় থাকে। সাধারণত একাকী থাকে, কখনোবা জোড়ায় দেখা যায়। উঁচু ও কাঁপা কাঁপা স্বরে ডাকে। রাম কোটা বিভিন্ন গাছে একাধিক বাসা বানায়। পাতা ও ছোট ছোট কাঠি জড়ো করে বড় ও গোলগাল বাসা গড়ে। বাসার ভেতরে অন্দরমহল থাকে। ঢোকার পথ থাকে এক পাশে। মার্চ-সেপ্টেম্বর রাম কোটার প্রজননকাল। স্ত্রী রাম কোটা ৩২ দিন গর্ভধারণের পর প্রায় ৭৫ গ্রাম ওজন ও ২৩ সেন্টিমিটার লম্বা একটি বাচ্চার জন্ম দেয়। তবে কখনো দুটি বাচ্চাও হতে পারে। স্ত্রী বছরে দুবার বাচ্চা দেয়। বাচ্চারা প্রায় তিন বছর বয়সে যৌবনপ্রাপ্ত হয়। রাম কোটা আইইউসিএন লাল তালিকায় প্রায়-বিপদগ্রস্ত এবং বাংলাদেশে অপ্রতুল তথ্য শ্রেণিতে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। Walston, J., Duckworth, J. W., Molur, S. (2008). Ratufa bicolor. 2008 IUCN Red List of Threatened Species. IUCN 2008. Retrieved on 6 January 2009. Thorington, R.W., Jr.; Hoffmann, R.S. (২০০৫)। "Ratufa bicolor"। Wilson, D.E.; Reeder, D.M। Mammal Species of the World: a taxonomic and geographic reference (3rd সংস্করণ)। The Johns Hopkins University Press। পৃষ্ঠা 754–818। আইএসবিএন 0-8018-8221-4। ওসিএলসি 26158608।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১ বিরল রাম কোটা[স্থায়ীভাবে অকার্যকর সংযোগ], আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ১৮, ২০১৩ খ্রিস্টাব্দ। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩২-৩৩। Francis, Charles M., Priscilla Barrett. A field guide to the mammals of South-East Asia. London: New Holland, 2008. আইএসবিএন ৯৭৮-১-৮৪৫৩৭-৭৩৫-৯, OCLC: 190967851. Lekhakun, Bunsong, Jeffrey A. McNeely. Mammals of Thailand. Bangkok: Association for the Conservation of Wildlife, 1977. OCLC: 3953763. Nowak, Ronald M. Walker’s mammals of the world. Baltimore: Johns Hopkins University Press, 1999. আইএসবিএন ৯৭৮-০-৮০১৮-৫৭৮৯-৮, OCLC: 39045218. Chapter: "Sciuridae: squirrels, chipmunks, marmots, and prairie dogs" in volume two. Black Giant Squirrel - Ecology Asia page about this species, with beautiful photos and description.